SKRIFTLIG FORESPØRGSEL E-1817/00

af Raffaele Costa (PPE-DE) til Kommissionen

(8. juni 2000)

Om: Berigtigelse af nogle licitationsudbud vedrørende Interprise-programmet

I De Europæiske Fællesskabers Officielle Tidende(1) offentliggjordes på side 18 berigtigelser af licitationsudbud vedrørende Interprise-programmet. Den første berigtigelse vedrører indkaldelse offentliggjort i(2), som ændres på to punkter: perioden for gennemførelse af et forslag til Interprise ændres i to fra 12 måneder i den oprindelige indkaldelse til 6 måneder i berigtigelsen, og for det andet ændres antallet af frister, der oprindeligt var fastlagt til indsendelse af forslag i ovennævnte indkaldelse fra 4 til 2 på grund af annullering af datoerne 30. juni 2000 og 30. september 2000.

Den anden berigtigelse er således en aflysning af indkaldelse af forslag til Interprise offentliggjort i(3) hvortil der henvises og som vedrører organisering af Interprise-begivenheder i de 9 associerede lande.

Kommissionen bedes oplyse følgende:

- Hvilke årsager har fået den til at ændre og aflyse ovennævnte licitationstilbud?

- Oplyse, om den ikke mener gennem meget sene berigtigelser i forhold til de frister, der var fastsat i indkaldelserne (allerede oplyst i 1999) at have skadet eventuelle forslagsstillere, som allerede var ved at tilrettelægge, eller måske allerede havde tilrettelagt, arrangementer i forbindelse med Interprise-programmet?

- Præcisere om og hvorledes den agter at genopslå den planlagte gennemførelse og igen indhente indbydelser, der skal forelægges vedrørende ovennævnte program?

(1) EFT C 134 af 13.5.2000, s. 18.

(2) EFT C 307 af 26.10.1999.

(3) EFT C 69 af 10.3.2000.

Svar afgivet på Kommissionens vegne af Erkki Liikanen

(17. juli 2000)

De to berigtigelser, der blev offentliggjort i(1) er led i omlægningen af Kommissionens politikker til aktiviteter vedrørende analyse og udarbejdelse af forslag af politisk karakter og en nedskæring af aktiviteterne i forbindelse med direkte projektforvaltning i marken. Kommissionen har for at kunne hellige sig sine nye opgaver som f.eks. benchmarking som hjælp til identifikation af bedste praksis i forbindelse med virksomhedspolitik, fremme iværksætterånden, udvikle et innovationsfordelagtigt miljø eller sikre adgang til markederne for varer og tjenesteydelser besluttet at skære ned på visse aktiviteter, der hidtil har været administreret direkte af Kommissionens tjenestegrene, herunder programmerne Interprise og International Buyers EXhibitions (IBEX), hvilket ikke skal tolkes som mistillid til programmerne som sådan(2).

For ikke at behandle bydere, der allerede har indgivet et projekt, uretfærdigt, har Kommissionen besluttet at bibeholde de to første frister i forbindelse med det udbud, der blev offentliggjort i(3). Projekter, der er indkommet inden disse to frister, vil blive vurderet, og nogle af disse har endda allerede modtaget støtte fra Kommissionen.

For så vidt angår den forslagsindkaldelse, der blev offentliggjort i(4) om tilrettelæggelse af et Interprise-arrangement i hver af medlemsstaterne, blev berigtigelsen offentliggjort umiddelbart inden den påtænkte frist. Selv om visse bydende har brugt tid på udarbejdelsen af forslagene, har ingen af dem dog kunnet påbegynde det egentlige tilrettelæggelsesarbejde uden Kommissionens samtykke. De virksomheder, der havde indgivet et forslag er pr. brev blevet informeret om annulleringen af forslagsindkaldelsen.

Kommissionens direkte administrative og finansielle styring af Interprise-programmet er ophørt, og der er i øjeblikket ikke påtænkt nogen form for forlængelse af fristerne. Kommissionen er imidlertid rede til sammen med medlemsstaterne at undersøge, på hvilken måde et program af denne art vil kunne fortsætte, uden at Kommissionen er direkte involveret i styringen.

(1) EFT C 134 af 13.5.2000.

(2) Kommissionens meddelelse af 26. april 2000, Udfordringer for erhvervspolitikken i den videnbaserede økonomi, KOM(2000) 256 endelig udg.

(3) EFT C 307 af 26.10.1999.

(4) EFT C 69 af 10.3.2000.